王誥 (弘治進士)

王诰（），字天章，號心斋，浙江宁波府奉化县人，民籍，明朝政治人物。

 生平 
弘治八年（1495年）乙卯科浙江鄉試第八十四名舉人。弘治十二年（1499年）中式己未科會試第二百二十七名，三甲第十六名進士。授弋陽知县，调奉新，不数月，诏徵台諫，将至京，倏染暑疾，卒于旅舍《奉化县志》：王诰宇心斋，连山柏坑人。宏治十二年进士，授江西弋阳知县，赴任时，父濂命之曰：我家租税足以供支，汝为清白吏，毋污青史。诰曰：此兒素志耳。往江西，止饮其水，不茹其米，乃自运粮储之任，絶私交，有请托輒焚其柬。有居民某解官粮百金被盗，悲痛欲自尽，诰讯之曰：汝家更有何人？家貲能几许乎？答曰：三世一身，止有妻子，敝庐田产值不过三四十金，不足則鬻妻子以償，愿勿笞。诰曰：此盗负汝，非汝罪也。余家济人最多，甯靳一汝，汝家貲不得復留，亟鬻之，餘當以吾俸補，弗令汝弃妻子也。遂严为捕盗，获其首，诛之。時江西王室横行，官民皆受制，诰独持之以法，有某口口口其才名，欲与通好。遗以金珠异宝，诰悉屏之。于是望益隆，口口口手，每视事，洞开公門，独坐堂上，左右无一人敢作嗫嚅声，口口口几措，民为作歌颂之。调奉新，不数月，诏徵台諫，父老相率悲口，乃出数月俸散之，曰：权以表数月官民情。父老皆嗚嗚泣下。将至京，倏染暑疾，卒于传舍，寮属检其行李，惟萧然一敝匣而已，皆叹曰：清修士，代不乏人，未有若王公者！诰生平立身行事，一以不昧天理为主，每曰：天下万世之事，当以天下万世之心处之。故其出处大节光明皎洁，于富贵利达泊如也。（王譜）。

家族 
曾祖王文琳，義民；祖王皎；父王濂，義官。母陈氏。具庆下。弟王训。侄子王钫，南京工部尚書。

参考文献

Category:王姓
Category:奉化人
Category:弘治八年乙卯科江西鄉試舉人
Category:明朝弋陽縣知縣
Category:明朝奉新县知县